स्टैच्यू ऑफ यूनिटी का अनावरण तो आज हो गया और आम जनता इसका 1 नवम्बर से दीदार भी कर सकेंगे। सरदार सरोवर नर्मदा निगम लिमिटेड ने कहा है कि फूलों की घाटी, वॉल ऑफ यूनिटी, टेंट सिटी और दूसरे प्रोजेक्ट इस जगह को दुनिया का बेहतरीन पर्यटन स्थल बनाएंगे। सरदार वल्लभ भाई पटेल राष्ट्रीय एकता ट्रस्ट ने वेबसाइट और ऐप के जरिए ऑनलाइन टिकट का अरेंजमेंट किया है। टेंट सिटी को पानी पर तैरते सोलर पैनल रोशन करेंगे। पहली कड़ी में 50 टेंट तैयार हैं। 200 और तैयार किए जाएंगे। ये सर्व सुविधा युक्त टेंट होंगे। इस टूरिस्ट स्पॉट के लिए 60 गाइड भी तैनात किए गए हैं। इनमें 14 महिलाएं और 46 पुरुष हैं। इन्हें 1 महीने की खास ट्रेनिंग भी दी गई है।